समिति ने सीएचसी में डाक्टरों की कमी पूरी करने की मांग
बलाचौर | कस्बाकाठगढ़ की सीएचसी में बलाचौर के एसडीएम जगजीत सिंह ने रोगी कल्याण समिति सदस्यों के साथ बैठक की, जिसमें लोक भलाई के विभिन्न मुद्दों पर चर्चा की गई। एसडीएम जगजीत सिंह ने बताया कि बैठक के दौरान सीएचसी काठगढ़ को अच्छे ढंग से चलाने के लिए प्रस्ताव पेश किया गया, जिसे समिति के सभी सदस्यों ने सर्वसम्मति के साथ पारित कर दिया। समिति सदस्यों ने एसडीएम से अस्पताल में डाक्टरों की कमी पूरी करने, लेबोरेटरी एक्सरे यूनिट जल्द शुरू करने की मांग की। एसडीएम ने मांगों को जल्द पूरा करने का भरोसा दिया। एसडीएम ने बताया कि अस्पताल को सुचारू तौर पर चलाने के लिए संभव कदम उठाए जाएंगे और डाक्टरों की कमी पूरी की जाएगी ताकि अस्पताल में आने वाले मरीजों को कोई दिक्कत का सामना करना पड़े।
hin_Deva hin_Deva